বিগ ব্যাং

বিগব্যাং তত্ত্ব এহান মহাবিশ্বর উৎপত্তি সম্পর্কে বৈজ্ঞানিক তত্ত্ব আহান। তত্ত্ব এহানর বৈশিষ্ট্যহান অইলতা ধারাবাহিক কোন প্রক্রিয়াৎ নাগিয়া ইমে মিকুপ আহানাৎ বিশ্বজগৎ এহান সৃষ্টি অসেহান। তত্ত্ব এহানে মাতেরতা আজিত্ত প্রায় ১৩.৭ বিলিয়ন বছর আগে মহাবিশ্ব এহান নিয়ামপারা ঘনপা বারো তপ্তা অবস্থা আহানাত্ত হঙসিলহান। 

বিজ্ঞানী এডুইন হাবল গিরকে পয়লা মাতেসিলতা, দূরেইর ছায়াপথ উতার গতিপথ পর্যালোচনা করলে দেহিয়ারতা ঔতা আগই আগরাতো থেয়য়া যারগা, অর্থাৎ মহাবিশ্ব এহান তাপ্প তাপ্প ডাঙর বা প্রসারমান অয়া আহেরহান। সাধারণ আপেক্ষিকতা তত্ত্ব  ফ্রিদমান-ল্যমেত্র্‌-রবার্টসন-ওয়াকার মেট্রিক'লো ঔহান ব্যাখ্যা করেসি। এরে তত্ত্বউতার পাংলাকলো আগেকার য়ারিউতা বিশ্লেষন করলে দেহিয়ারতা, পুরা মহাবিশ্ব উহানই সুপ্রাচীন বিন্দু অবস্থা আহানাত্ত উৎপত্তি অসেহান। ঔ অবস্থা অহানাত হাবি পদার্থ বারো শক্তি নিয়াম তপ্তা বারো ঘনিয়া আসিল। বিগব্যাং বা 'মহা বিস্ফোরণ' ওয়াহি এগোলো বুঝারতা ঔরে প্রাচীনতম বিন্দু ঔগোর নিয়াম শক্তিশালী বিস্ফোরণ আহানাত্ত মহাবিশ্বর উৎপত্তি বারো বিকাশ অসেহান। এহানাত্ত মহাবিশ্বর প্রাচীনতম বস্তুউতার গঠনপ্রক্রিয়ার বারে হারপানি য়াকরের। বিগব্যাং থিওরির আরাক ফলাফল আহান অইলকা, এবাকার মহাবিশ্বর অবস্থা উহান থাইনাকার কালর বারো ভবিষ্যতর অবস্থা উতাত্ত একদুম তঙাল।

 ইতিহাস 
মহাবিশ্বর গঠন বারো এহার লগে তত্ত্বহাবি পাজালেয়া বিগ থিওরি এহান লিংখাত করেসিহান। মহাকাশ গনক উতায় দেহেসিতা সর্পিলাকার নীহারিকা ঔতা পৃথিবীহানাত্ত দূরেব থেয়য়া যারগা। পিসেদে অবশ্য হারপেয়ারতা ঔতা নীহারিকা নাগই, ছায়াপথ।ভি. স্লিফার, আমেরিকান অ্যাস্ট্রোনমিক্যাল সোসাইটির হঙকরা পেপার আহান, (১৯১৫).। বেলজিয়ামর রোমান ক্যাথলিক ধর্মপ্রচারক জর্জ ল্যমেত্র্‌ গিরকে ১৯২৭ সালে পয়লা আইনস্টাইনর ক্ষেত্র সমীকরণেত্ত ফ্রিদমান সমীকরণ উদ্ভাবন করেসিল। আইনস্টাইন গিরকে তার সাধারণ আপেক্ষিকতা ব্যাখ্যা করতেগা ক্ষেত্র সমীকরণ এতা নিকালাসিলতা। ফ্রিদমান সমীকরণ নিকুলানির বাদে জর্জ ল্যমেত্র গিরকে প্রস্তাব করেসিলতা, মহাবিশ্ব এহান সুপ্রাচীন পরমাণু আগত্ত উৎপত্তি অসেহান উনিয়া, যেহান এবাকা বিগব্যাং নাঙে পরিচিত। {{cite 
journal|author=জর্জ ল্যমেত্র|title=Un Univers homogène de masse 
constante et de rayon croissant rendant compte de la vitesse radiale des
 nébuleuses extragalactiques|journal=Annals of the Scientific Society of
 Brussels|volume=৪৭এ|date=১৯২৭|pages=৪১}} ইংরেজি অনুবাদ: {{cite 
journal|journal=Monthly Notices of the Royal Astronomical 
Society|volume=৯১|date=১৯৩১|pages=৪৮৩–৪৯০|title=A homogeneous universe 
of constant mass and growing radius accounting for the radial velocity 
of extragalactic nebulae}}. "সুপ্রাচীন পরমাণু" ওয়াহি অগো এপেই পেয়ার : G. Lemaître, Nature ১২৮ (১৯৩১) suppl.: ৭০৪।

এহার দ্বিবসর থাংনাৎ এডুইন হাবল গিরকে ল্যমেত্রর তত্ত্বর পক্ষে পর্যবেক্ষণমূলক প্রমাণ আহান দেহাদেসিল। গিরকে আবিষ্কার করেসিল, পৃথিবীত্ত দেহিয়ার ছায়াপথ উতা হাবিত্ত নিকুলের মিঙাল ঔতা রাঙা বারো দিগল তরঙ্গদৈর্ঘ্যর বারাদে থেয়য়ারগা বারো এরে অপসারণ এহান পৃথিবীত্ত তানুর দূরত্বর সমানুপাতিক। মহাবিশ্ব এহানরে ডাঙর ডাঙর স্কেলর দূরত্বলো মাহিয়া চানিত গেলেগা এহানর কোন নির্দিষ্ট দিক বা ঠুল ঠিকানা বিসারিয়া নাপেয়ার। এরে নীতি এহানরে সত্যহান ধরিয়া হাবল গিরকে প্রমাণ করেসিলতা যে মহাবিশ্ব এহান সম্প্রসারিত অরহান। কিন্তু এরে তত্ত্ব এহান স্বয়ং আইনস্টাইন গিরকর প্রতিষ্ঠিত অসীম বারো অপরিবর্তনীয় তত্ত্বর লগে কন্ট্রাডিক্ট করের । 
থাম্ব|বাম|ডব্লিউম্যাপ
 নাঙর কৃত্রিম উপগ্রহ বিগব্যাং থিওরিরকা তথ্য খমকরের - শিল্পীর ইকরা ছবিগো

হানতে এপেই দুহান স্বতন্ত্র সম্ভাবনা। আহান অইলতা ফ্রেড হয়েল গিরকর স্থিরাবস্থা নকশা উহান, যেহাত মাতেসি মহাবিশ্ব এহান যেবাকাত্ত ডাঙর অনা ইকরল উবাকাত্ত নুয়া পদার্থ উতা সৃষ্টি অনা অকরেসে। এহানর মাতুঙে সময়র যেকোন বিন্দু আগৎ মহাবিশ্ব এহান ইমে আকসাদেই থার।এফ. হয়েল, '"A New Model for 
the Expanding universe", রয়েল অ্যাস্ট্রোনমিক্যাল সোসাইটির মাসিক 
বিজ্ঞপ্তি, 108 (1948), 372. আরাক আহান অইলতা ল্যমেত্র'র বিগ ব্যাং যেহান পিসেদে জর্জ গ্যামফ গিরকে পূর্ণরূপ দেসে ঔহান। ল্যমেত্রর তত্ত্ব এহানর নাঙহান হয়েল গিরকে দেসিলহান। হয়েল গিরক ১৯৪৯ সালর ২৮শে মার্চ বিবিসি'ত প্রচারিত [[থার্ড 
প্রোগ্রাম]] নাঙর অনুষ্ঠান আহানাৎ  টিটকারি মারেয়া  "বিগ ব্যাং" উনিয়া মাতেসিল। পিসে পিসেদে হুত্তুমেউ ওয়াহি এগো বেবার অনা ইকরল। দ্য লিসেনার নাঙর পত্রিকাৎ পয়লা "বিগ ব্যাং" নাঙ এহান ছাপার মেয়েকে সাতয়া নুকুলেসিল। The book in question can be downloaded here:  বিশ্বসৃস্টির বারে হয়েল 
বারো ল্যমেত্র্‌ গিরকর প্রস্তাব এহানির বারেউ আরতাউ নকশা কতহান প্রস্তাব করানি অসিল। এতারমা উল্লেখযোগ্য অইলতা [[মাইন 
নকশা]] (Milne model), রিচার্ড টলম্যান 
প্রস্তাবিত কম্পনশীল মহাবিশ্ব Reissued (1987) New York: Dover ISBN 
0-486-65383-8. বারো ফ্রিৎস জুইকি প্রস্তাবিত [[দুর্বল 
আলো]] প্রকল্প।Zwicky, F. 1929. On the Red Shift of Spectral
 Lines through Interstellar Space. PNAS 15:773-779. 
[http://adsabs.harvard.edu/cgi-bin/nph-bib_query?1929PNAS...15..773Z 
Abstract] (ADS) [http://www.pnas.org/cgi/reprintframed/15/10/773 Full 
article] (PDF)

কত সময়রকা স্থিরাবস্থা বারো বিগ ব্যাং দিয়হানিলো নানান চর্চা অয়া গেলগা। কিন্তু পিসেদে দ্বিতীয় উহানই গ্রহন করেসি। ১৯৬৪ সালে মহাজাগতিক বিকিরণ আবিষ্কৃত অনির পিসেদে বিগ ব্যাং তত্ত্ব এহান মহাবিশ্বর উৎপত্তি ও বিবর্তন ব্যাখ্যা করানিরকা হাবিত্ত উপযোগী তত্ত্বহান বুলিয়া ধরলা।আধুনিককালে বিশ্বতাত্ত্বিক গবেষণা উতার ডাঙর বিষয় আহান অইলতা বিগ ব্যাং'র আলোকে গ্রহ নক্ষত্র উতার সৃষ্টি বারো বিবর্তন 
প্রক্রিয়া উদ্‌ঘাটন করানি। ১৯৯০' র দশকেত্ত বিগ ব্যাং'ল গবেষণা নিয়াম নুঙেই অইল প্রযুক্তি আগুয়িল হানতে। উচ্চ ক্ষমতার দূরবীক্ষণ যন্ত্র, কোবে, হাবল স্পেস টেলিস্কোপ  , ডব্লিউম্যাপ এসাদে আবিস্কার এতা বিগ ব্যাং'র নানান অংকর হিসাব নিকাশ করানি নুঙেই করেদিল।

বিগ ব্যাং কালপঞ্জি

 মুল ফাৎকরা আলোচনা 
ডান|350px|থাম্ব| মহাবিশ্ব ফুলানির আর্টিস্টিক মডেল আগো
তিনহান পরিমাপর গজে থালগো দিয়া মহাবিশ্বর পাসি বয়সহান অইলতা লা মসাম  ১৩.৭ ± ০.২ বিলিয়ন বসর'। এরে পরিমাপ তিনহানি অইলতা: 
(১) পয়লাকার নুয়া তারা বেবার করিয়া, (২) মহাজাগতিক বিকিরণে হুরুকাং তরঙ্গ তাপমাত্রার বেশকম চেয়া উঠানামার পরিমাপ বারো (৩) ছায়াপথ উতার কোরিলেশন ফাংশন মাহিয়া। এরে পরিমাপ তিনহানির মাতুঙে আমি মহাবিশ্বর বিতকর মুল ফাৎকরা বর্ণনা দেনা পারিয়ার।

সৃষ্টির পয়লার পাতাপে মহাবিশ্ব সুষম বারো সমতাপীয় রূপলো নিয়াম ঘনিয়া বারো উচ্চ তাপমাত্রা বারো উচ্চ চাপবিশিষ্ট পদার্থলো বুজেসিল। মহাবিশ্ব সৃষ্টির ১০−৪৩ সেকেন্ড থাংনাৎ পদার্থবিজ্ঞানর সূত্র হাবি কার্যকর অনা ইকরল। সময় এহানরে মাতিয়ারতা প্ল্যাংক টাইম  বা প্লাংকর সময়। প্ল্যাংকর সময়েত্ত ১০−৩৫ সেকেন্ড থাংনাৎ দশা আহান সিলয়া অবস্থান্তর অবস্থা আহাত গিয়া উপইলগা যেহার ফলে মহাজাগতিক ফুলানি উহান আরম্ভ অইল। এরে সময় এহানাৎ মহাবিশ্ব সম্প্রসারিত অনা অকরেসিল। exponential expansion বুলিয়ার ঔহান এরে সময়েত্ত আরম্ভ অইল।

মহাজাগতিক ফুলানি লয়নির পরে মহাবিশ্বৎ কোয়ার্ক-গ্লুওন প্লাসমা নাঙর পদার্থ আসিল। এবাকা ঔসারে পদার্থ উতা বিজ্ঞানীয়ে হঙকরেসি যেতারে কোয়ার্ক গ্লুওন লিকুইড মাততারা। এরে পানি পারা পদার্থ এতার বিতরর হাবি উপাদান আকতাই আকতার সাপেক্ষে চলমান -- বিতরর মৌলিক কণিকাও ঔতাউ উসাদে চলমান থার। 

স্থান-কালর বিন্দু আগৎ আয়া পদার্থর বিতরে বিক্রিয়া অনা অকরলো। বিক্রিয়ার ফলে বেরিয়ন সংখ্যার লুপা নীতি উতা বাগানি অকরল বারো কোয়ার্ক বারো লেপ্টন কণিকা উতার সংখ্যা খানিচুয়া বপসিল। প্রক্রিয়া এহানরে মাতিয়ারতা বেরিওজেনেসিস।

মহাবিশ্বের আয়তন বাড়ানির লগে লগে তাপমাত্রাও কমানি অকরল। তাপমাত্রা কমনিয়ে পর্যায় আহানাৎ আয়া দশার অবস্থান্তর অবস্থা সৃষ্টি অইল যেহাত্ত আরম্ভ অইল প্রতিসাম্য ভাগন। এই ভাগনর কারণে পদার্থবিজ্ঞানর আলোচ্য মৌলিক বল উতা তঙাল তঙাল স্বাধীন অস্তিত্ব পাসিল। এরে সমেইত মৌলিক কণিকা হঙইল যেতা এবাকাউ হৌ আদি অবস্থাত আছে। কোয়ার্ক বারো গ্লুওন আকপেই তিলয়া বেরিয়ন, 
যেমন প্রোটন বারো  নিউট্রন হঙিল। পিসেদে ইলেকট্রন। 

খানি থাংনাৎ প্রোটন বারো নিউট্রন তিলয়া মহাবিশ্বর একদুম পয়লাকার  ডিউটেরিয়াম বারো হিলিয়াম কেন্দ্রীন হঙকরলা। সৃষ্টির এরে প্রক্রিয়া এহানরে মাতিয়ারতা [বিগ ব্যাং কেন্দ্রীন সংশ্লেষ]]। মহাবিশ্ব হান ইঙনির শীতলায়ন প্রক্রিয়াহার চলতে থাইল;  এসমেইত পদার্থর কণার বিতরর আপেক্ষিক গতিবেগ কমে আহিল। উপেই কণাউতার বিতরে দিজাতর শক্তি ঘনত্ব আসিল: নিশ্চল ভর শক্তি ঘনত্ব বারো  বিকিরণ শক্তি ঘনত্ব। 

বিগ ব্যাং অনির প্রায় ৩৮০,০০০ বছর পিসেদে ইলেকট্রন বারো নিউক্লিয়াস আকপেই পুলয়া পরমাণু হঙসিল; এতার বিতরে মূলত হাইড্রোজেন পরমাণু সৃষ্টি অসিল। এর সূত্রগলো পদার্থত্ত নিকুলেসিল শক্তি বিকিরণ (রেডিয়েশন) আকারে বিশ্বত ছিটারিয়া গেলগা; কিয়া মাতলে এতা কোনহাতউ বাধা নাপার। সুপ্রাচীন বিকিরণ এহানরে  মহাজাগতিক বিকিরণ বুলিয়ার।

আদিতম মহাবিশ্ব
প্ল্যাংক ইপক
 মহা মিলন ইপক: 

স্ফীতিশীলতা ইপক
 পুনঃতাপন:
 বেরিওজেনেসিস:
আদি মহাবিশ্ব
দুর্বল তড়িৎ ইপক
 মহা প্রতিসাম্য লংঘন:
কোয়ার্ক ইপক
হ্যাড্রন ইপক
লেপ্টন ইপক
ফোটন ইপক
কেন্দ্রীন সংশ্লেষ
পদার্থ আধিপত্য
সমন্মীকরণ
অন্ধকার যুগ

মহাবিশ্বর ভিত্তিগো 
পুনঃ আয়নীভবন
তারা হঙনি
ছায়াপথ হঙনি
গুচ্ছ, স্তবক ও মহাস্তবক হঙনি
সৌর জগত হঙনি
বর্তমান যুগ
মহাবিশ্বর অন্তিম পরিণতি
তাপীয় মৃত্যু
মহা সংকোচন
Big Rip
শূনহানাত স্থায়িত্বর ঘটনাহাবি 

পাসিতা

ওয়েব মিলাপ
 Holtz, Brian (2002). Human Knowledge: Foundations and Limits. Retrieved March 25, 2004. 
 PBS Online (2000). From the Big Bang to the End of the Universe - The Mysteries of Deep Space Timeline. Retrieved March 24, 2005.
 Schulman, Eric (1997).  The History of the Universe in 200 Words or Less. Retrieved March 24, 2005.
 Space Telescope Science Institute Office of Public Outreach (2005). Home of the Hubble Space Telescope. Retrieved March 24, 2005.
 Fermilab graphics (see "Energy time line from the Big Bang to the present" and "History of the Universe Poster")
Astronomers' first detailed hint of what was going on less than a trillionth of a second after time began
The Universe Adventure

আরতাউ পাকরিক
বিবর্তন

থাক: জৈববিবর্তন